মুকেশ আম্বানি
মুকেশ ১৯৫৭ সালের ১৯ এপ্রিল জন্মগ্রহণ করেন। তার পিতা ধীরুভাই অম্বানী এবং মাতা কোকিলাবেন অম্বানী। চার ভাইবোনের মধ্যে মুকেশ সর্বজ্যেষ্ঠ। তার ছোট ভাই অনিল আম্বানি এবং দুই বোন দীপ্তি সাল্গাওকার ও নিনা কোঠারি। আম্বানি পরিবার ১৯৭০ এর দশক পর্যন্ত মুম্বইয়ের ভুলেশ্বরে বসবাস করত। ধীরুভাই পরবর্তীতে কলাবাতে "সি উইন্ড" নামে একটি ১৪ তলা অ্যাপার্টমেন্ট ক্রয় করেন। মুকেশ ও অনিল সেখানে তাদের পরিবারের সাথে কিন্তু ভিন্ন দুটি তলায় বাস করতেন।
অ্যান্থনি হপকিন্স
স্যার ফিলিপ অ্যান্থনি হপকিন্স () বিংশ শতকের শেষভাগে আবির্ভূত ইংরেজীভাষী চলচ্চিত্রের একজন খ্যাতিমান অভিনেতা যিনি সচরাচর অ্যান্থনি হপকিন্স হিসেবেই উল্লেখিত হয়ে থাকেন। ব্রিটিশ এই অভিনেতার জন্ম ১৯৩৭ সালের ৩১ মে ডিসেম্বর তারিখে। তাঁর জনপ্রিয় একটি ছবির নাম "দ্য সাইলেন্স অব দ্য ল্যাম্বস"। এ জন্য তিনি অস্কার পুরস্কার লাভ করেছেন। ১৯৬০ খ্রিস্টাব্দে "হ্যাভ আ সিগারেট" নামীয় মঞ্চ নাটকের মধ্য দিয়ে তাঁর অভিনয় জগতে পদার্পণ। ১৯৯৩ খ্রিস্টাব্দে ইংল্যান্ডের রাণী এলিজাবেথ ২য় তাঁকে 'স্যার' উপাধিতে ভূষিত করে। সম্প্রতি তিনি অভিনয়ের পাশাপাশি চিত্রাঙ্কন এবং সঙ্গীতে মনোনিবেশ করেছেন।